b'\n_START_ARTICLE_\nListon-kniv\n_START_PARAGRAPH_\nListon er en type kirurgisk kniv som blir brukt ved amputasjon._NEWLINE_Kniven er oppkalt etter den skotske kirurgen Robert Liston  Liston ble kjent for sine evner i tiden f\xc3\xb8r anestesi, hvor hurtighet spilte en kritisk rolle med hensyn til smerte og overlevelse. Kniven var laget av gdt metall og hadde en typisk lengde p\xc3\xa5 15\xe2\x80\x9320 cm.Kirurgiske amputasjonskniver kom i mange former og varianter, og utviklingen s\xc3\xa5 markante fremskritt mellom 1840 og den amerikanske borgerkrigen. Disse endringene speilte seg i de tekniske fremskrittene som utviklet seg hos kirurgene p\xc3\xa5 denne tiden._NEWLINE_Amputasjonskniver fra 1700 til 1840 er spesiele ved en nedovervendt krumming i knivbladet. Frem mot 1870 ble amputasjonsknivene rettere og mer like de europeiske variantene, slik som Liston-kniven._NEWLINE_Tidligere knivskaft, s\xc3\xa6rlig de f\xc3\xb8r 1850, hadde ofte mye st\xc3\xb8rre og tyngre samensetning\xc2\xa0Etter den amerikanske borgerkrigen i 1865, og slutten av Krimkrigen i 1856, ble det vanligere \xc3\xa5 lage smalere og mer lette kniver._NEWLINE_Mye av historien om amputasjonskniver kjenner en fra den amerikanske boken Handbook of Surgical Operations, som ble skrevet under den amerikanske borgerkrigen av legen Stephen Smith. Boken innehold ogs\xc3\xa5 en rekke tegninger._NEWLINE_Liston-kniven er ofte tilknyttet Jack the Ripper, fordi den er nevnt i romanen From Hell av Alan Moore og Eddie Campbell.'